<classify> Mafunzo hayo yaliyodumu kwa takribani siku 12 yaliandaliwa na Olimpiki Solidarity kupitia Kamati ya Olimpiki Tanzania TOC kwa kushirikiana na vyama vya mchezo huo vya Tanzania na Zanzibar Taha na Zaha.Mafunzo hayo yaliendeshwa na mtaalamu wa ufundi kutoka Shirikisho la Kimataifa la Mchezo huo IHF, Martin Tuma ambaye aliwataka washiriki hao kwenda kuueneza mchezo huo huko wanakotoka ili kupata wachezaji wenye viwango.Akizungumza wakati wa ufungaji huo kwa niaba ya Mkuu wa Wilaya ya Kibaha, Ofisa Tawala wa Kibaha Anthony Mhangoa aliitaka Taha kufufua vyama vya mchezo huo mikoani kama vilikuwepo au kuvianzisha kama hazipo kabisa ili kuuendeleza mchezo huo katika maeneo yote.Pia alitaka mchezo huo kufudishwa katika shule za za msingi na sekondari, ambapo ndipo penye vipaji vingi na sio kusubiri tu wakati wa Michezo ya Shule za Msingi na Sekondari ya Umishumta na Umisseta.Hayo ni mafunzo ya pili kufanyika hapa nchini kwa walimu, kwani mafunzo ya kwanza yalifanyika jijini Dar es Salaam mwaka 2007 na yote yakifadhiliwa na Olimpiki Solidariti kupitia Kamati ya Olimpiki Tanzania.Pia aliwataka walimu hao kuhakikisha mchezo huo unapiga hatua kufikia kiwango ambacho kitatupeleka kwenye michezo ya Kanda, Afrika na Kimataifa.  <topic>: michezo 